
Д О К Л А Д Н А   З А П И С К А
ОТ
ДИМИТЪР НИКОЛОВ НИКОЛОВ
КМЕТ на ОБЩИНА БУРГАС


ОТНОСНО: Учредяване право на строеж на „ЕВН България Електроразпределение“ ЕАД – гр.Пловдив за изграждане на нов трафопост в имот – частна общинска собственост, представляващ УПИ ІІІ в кв.134 по плана на Районен център ж.р. Меден Рудник, гр.Бургас, съответен на ПИ с идентификатор 07079.651.278 по КККР на гр.Бургас


УВАЖАЕМИ ОБЩИНСКИ СЪВЕТНИЦИ,
Община Бургас e собственик на урегулиран поземлен имот /УПИ/ ІІІ в кв.134 по действащия план на РЦ ж.р.Меден Рудник, гр.Бургас, одобрен със Заповед №1113/08.11.1999г. на Кмета на Община Бургас. За имота има съставен Акт за частна общинска собственост № 8440/15.06.2016 г., вписан в Служба по вписванията-Бургас с № 118, том 25, Вх.рег.№ 8631/30.06.2016 г. Посоченият УПИ е с площ 81 кв.м, с отреждане „За ТП“, при граници: северозапад – УПИ      І-54, североизток – улица, югоизток – УПИ ІІ, югозапад –  УПИ ІІ и е съответен на ПИ с идентификатор 07079.651.278, с площ 81 кв.м. по КККР на гр.Бургас, одобрени със Заповед № РД-18-9/30.01.2009 г. на Изпълнителния директор на АГКК,  при съседи: 07079.651.73, 07079.651.165, 07079.651.79.
В Община Бургас е постъпило искане с вх.№ 70-00-2583/11.04.2016г., подадено от инж. Петко Янев, в качеството му на Ръководител на „ЕВН България Електроразпределение“ ЕАД – КЕЦ Бургас юг, за учредяване право на строеж за изграждане в цитирания по-горе УПИ, частна общинска собственост, на нов трафопост, тип БКТП 1х800 kVА, с размери 3,20м/2,10м и застроена площ от 7кв.м, както и сервитутна зона с площ от 36кв.м, определена съгласно Наредба № 16/09.06.2004 г. за сервитутите на енергийните обекти.
Изграждането на новия трафопост е във връзка с необходимостта от осигуряване на допълнителни мощности за новоизградени обекти на територията на Районен център, ж.р. Меден Рудник, гр. Бургас.
Съгласно чл.62, ал.2 от Закона за енергетиката /ЗЕ/, в полза на енергийното дружество следва да бъде учредено възмездно право на строеж върху имота, общинска собственост, без търг или конкурс, въз основа на решение на Общински съвет.
В изпълнение на разпоредбата на чл.41, ал.2, във връзка с чл.22, ал.3 от Закона за общинската собственост /ЗОС/ е изготвена оценка от правоспособен оценител на недвижими имоти, вписан в регистъра към КНОБ, за пазарна стойност на правото на строеж за нов трафопост със застроена площ от 7кв.м и сервитутна площ 36кв.м, възлизаща на общо 4144 (четири хиляди сто четиридесет и четири)лева, без ДДС.
Данъчната оценка на правото на строеж за описания ТП е в размер на 568,70(петстотин шестдесет и осем цяло и седемдесет)лв. Данъчната оценка на сервитут с площ 36кв.м е 1568,49(хиляда петстотин шестдесет и осем цяло и четиридесет и девет)лв.
Предвид изложеното, на основание чл.60, ал.1, предложение второ от Административнопроцесуалния кодекс, във връзка с чл.33, ал.5 от Правилника за организацията и дейността на общинския съвет и взаимодействието му с общинската администрация на Община Бургас, приет от Общински съвет – Бургас, чл.21, ал.1, т.8 от Закона за местното самоуправление и местната администрация, чл. 37, ал.4, т.4 от Закона за общинската собственост, във връзка с чл.62, ал.2 от Закона за енергетиката, предлагам  Общински съвет – Бургас да вземе следното
	РЕШЕНИЕ:

Да се учреди в полза на ”ЕВН България Електроразпределение” ЕАД с ЕИК 115552190, седалище и адрес на управление: гр.Пловдив, ул.“Христо Г. Данов” № 37, представлявано от Роналд Брехелмахер, Гочо Димитров Чемширов, Костадин Петров Величков – членове на Съвета на директорите, възмездно, безсрочно право на строеж за изграждане на нов трафопост, тип БКТП 1х800 kVА, с размери 3,20 м/2,10 м и застроена площ от 7 кв.м, както и сервитутно право върху прилежаща към него зона с площ от 36 кв.м, определена съгласно Наредба № 16/09.06.2004 г. за сервитутите на енергийните обекти, в УПИ ІІІ в кв.134 по плана на ж.р. Меден Рудник, гр.Бургас, актуван с Акт за частна общинска собственост № 8440/15.06.2016 г., вписан в Служба по вписванията-Бургас с № 118, том 25, Вх.рег.№ 8631/30.06.2016 г., целият с площ 81 кв.м с отреждане „За ТП“, съответен на ПИ с идентификатор 07079.651.278, с площ 81 кв.м. по КККР на гр.Бургас, одобрени със Заповед № РД-18-9/30.01.2009 г. на Изпълнителния директор на АГКК,  при съседи: 07079.651.73, 07079.651.165, 07079.651.79, за сумата от 4144 (четири хиляди сто четиридесет и четири)лева, без ДДС, включваща 1700(хиляда и седемстотин)лв -   цената на правото на строеж и 2444(две хиляди четиристотин четиридесет и четири)лв – за необходимия сервитут.

Приложение:
1. Акт за частна общинска собственост № 8440/15.06.2016 г., вписан в Служба по вписванията-Бургас с № 118, том 25, Вх.рег.№ 8631/30.06.2016 г.;
2. Скица-извадка № 247/03.06.2016 г., издадена от Община Бургас, Дирекция „Устройство на територията“, Отдел „Устройствено планиране” – за УПИ ІІІ в кв.134 по ПУП-ПР на РЦ, ж.р. Меден Рудник, гр.Бургас;
3. Заповед №1113/08.11.1999г. на Кмета на Община Бургас.
4. Скица № 15-200079-22.04.2016 г., издадена от СГКК–гр.Бургас за ПИ с идентификатор 07079.651.278 по КККР на гр.Бургас;
5. Искане с вх.№ 70-00-2583/11.04.2016г.от  инж. Петко Янев, в качеството му на Ръководител на „ЕВН България Електроразпределение“ ЕАД – КЕЦ Бургас юг;
6. Експертна оценка за определяне на пазарната стойност на ограничените вещни права, изготвена от правоспособен независим оценител на недвижими имоти, вписан в регистъра към КНОБ;
7. Удостоверения – 2бр. за данъчна оценка, издадено от Дирекция „Местни приходи от данъци, такси и реклама“ при Община Бургас;



ДИМИТЪР НИКОЛОВ
Кмет на Община Бургас

Съгласували: 
ЗЛАТИНА ГЕОРГИЕВА
Директор на дирекция ПНО

ЖИВКО ДИМИТРОВ
Директор на дирекция УОС

ИНЖ. МИНКА ЧАУШЕВА

КАТЕРИНА СИДЕРОВА
Гл . юрисконсулт Дирекция УОС


Изготвил: 
Невена Цачева – Гл. специалист в дирекция УОС

